BILAG IV

Liste over FN/ECE-regulativer, hvis anvendelse er obligatorisk

Anmærkninger til tabellen:

Overgangsbestemmelserne i de FN/ECE-regulativer, der er opført i denne tabel, finder anvendelse, medmindre der er fastsat særlige alternative datoer i denne forordning. Overensstemmelse med forskrifter i henhold til senere ændringer heraf, der er anført i denne tabel, vil også blive accepteret.

De datoer, der er angivet i FN/ECE-regulativerne, der er opført i denne tabel, for så vidt angår forpligtelser, der påhviler de kontraherende parter i den reviderede overenskomst af 1958 (Rådets afgørelse af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).), knyttet til første registrering, ibrugtagning, markedsføring, salg og lignende bestemmelser, finder anvendelse på et obligatorisk grundlag for anvendelsen af artikel 26 og 28 i direktiv 2007/46/EF, medmindre der er fastsat alternative datoer i forordning (EF) nr. 661/2009, som derefter bør anvendes i stedet.

I visse tilfælde fastsætter et FN/ECE-regulativ, der er anført i denne tabel, i sine overgangsbestemmelser, at de kontraherende parter i den reviderede overenskomst af 1958 fra en bestemt dato ved anvendelsen af en bestemt ændringsserie til dette FN/ECE-regulativ ikke med henblik på national eller regional typegodkendelse er forpligtet til at godkende eller kan nægte at godkende en type køretøj, der er godkendt i henhold til en forudgående ændringsserie, eller der anvendes en ordlyd med lignende hensigt og betydning. Dette skal tolkes som en bindende bestemmelse for de nationale myndigheder til ikke længere at anse typeattester for at være gyldige for så vidt angår artikel 26 direktiv 2007/46/EF, medmindre der er fastsat alternative datoer i forordning (EF) nr. 661/2009, som derefter bør anvendes i stedet.

(a) FN/ECE-regulativ nr. 1, 8 og 20 finder ikke anvendelse på EF-typegodkendelse af nye køretøjer.

(b) Et elektronisk stabilitetskontrolsystem kræves monteret i henhold til artikel 12, stk. 1 og 2, i forordning (EF) nr. 661/2009. Derfor er anvendelsen af bilag 21 til FN/ECE-regulativ nr. 13 obligatorisk, for så vidt angår EF-typegodkendelse for nye typer af køretøjer og registrering, salg og ibrugtagning af nye køretøjer. De gennemførelsesdatoer for elektroniske stabilitetskontrolsystemer, der er nævnt i artikel 13, stk. 1, 4 og 5, samt bilag V til denne forordning, finder anvendelse i stedet for datoerne i nævnte FN/ECE-regulativ.

(c) Et elektronisk stabilitetskontrolsystem (ESC) kræves monteret i henhold til artikel 12, stk. 1, i forordning (EF) nr. 661/2009. Derfor er anvendelsen af del A i bilag 9 til FN/ECE-regulativ nr. 13-H obligatorisk, for så vidt angår EF-typegodkendelse af nye typer af køretøjer samt registrering, salg og ibrugtagning af nye køretøjer. De gennemførelsesdatoer for elektroniske stabilitetskontrolsystemer, der er nævnt i artikel 13, stk. 1 og 5, i denne forordning, finder anvendelse i stedet for datoerne i nævnte FN/ECE-regulativ.

(d) Selealarmer er ikke påkrævet for førerpositioner udstyret med S-sele eller H-sele.

(e) Overensstemmelse med del II i FN/ECE-regulativ nr. 34 er ikke obligatorisk.

(f) Når det er angivet af køretøjsfabrikanten, at et køretøj er egnet til bugsering (punkt 2.11.5. i bilag I til direktiv 2007/46/EF), må en mekanisk tilkoblingsanordning, der er monteret på det, ikke dække for belysningskomponenter (f.eks. tågebaglygte) eller anbringelses- og fastgørelsesstedet for bagnummerpladen, medmindre den mekaniske tilkoblingsanordning er aftagelig eller flytbar uden brug af værktøj, herunder nøgler.